Document ID: 32013R0457

IZVEDBENA UREDBA KOMISIJE (EU) št. 457/2013
z dne 16. maja 2013
o odstopanju od uredb (ES) št. 412/2008 in (ES) št. 431/2008 v zvezi z uvoznimi kvotami za goveje meso za obdobje od 1. julija 2013 do 30. junija 2014
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti člena 144(1) v povezavi s členom 4 Uredbe,
ob upoštevanju naslednjega:
(1)
Uredba Komisije (ES) št. 412/2008 z dne 8. maja 2008 o odprtju in upravljanju uvozne tarifne kvote za zamrznjeno goveje meso, namenjeno za predelavo (2), je odprla letno uvozno tarifno kvoto, ki znaša 63 703 tone v protivrednosti zamrznjenega govejega mesa s kostmi, namenjenega za predelavo v Uniji za obdobje, ki traja vsako leto od 1. julija do 30. junija naslednjega leta in je razdeljeno na štiri podobdobja. Zahtevki za uvozne pravice za to obdobje tarifne kvote se lahko vložijo v prvih sedmih dneh v mesecu pred vsakim podobdobjem. Vendar pa je celotni letni obseg na voljo od prvega podobdobja.
(2)
Uredba Komisije (ES) št. 431/2008 z dne 19. maja 2008 o odprtju in upravljanju uvozne tarifne kvote za zamrznjeno goveje meso z oznako KN 0202 in proizvode z oznako KN 0206 29 91 (3) je odprla letno uvozno tarifno kvoto v višini 53 000 ton zamrznjenega govejega mesa za obdobje, ki traja vsako leto od 1. julija do 30. junija naslednjega leta. Zahtevki za uvozne pravice za to obdobje tarifne kvote se lahko predložijo 1. junija pred začetkom obdobja uvozne tarifne kvote.
(3)
Ob upoštevanju pristopa Hrvaške k Evropski uniji 1. julija 2013 je primerno, da se uvoznikom iz Hrvaške dovoli sodelovati pri navedenih uvoznih kvotah. Zato je treba predvideti odstopanja od določb uredb (ES) št. 412/2008 in (ES) št. 431/2008 v zvezi s časovnimi roki za vložitev zahtevkov. Vendar ta odstopanja ne bi smela imeti negativnega vpliva niti na izvajalce iz držav članic niti na učinkovitost upravljanja navedenih kvot.
(4)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Uredba (ES) št. 412/2008
Z odstopanjem od člena 6(2) Uredbe (ES) št. 412/2008 se zahtevki za uvozne pravice za podobdobje od 1. julija 2013 do 30. septembra 2013 vložijo med 1. in 5. julijem 2013, v nobenem primeru pa ne pozneje kot 5. julija 2013 ob 13.00 po bruseljskem času.
Člen 2
Uredba (ES) št. 431/2008
1. Z odstopanjem od člena 5(1) Uredbe (ES) št. 431/2008 se zahtevki za uvozne pravice za obdobje uvozne tarifne kvote, ki se začne 1. julija 2013, vložijo med 24. junijem in 5. julijem, v nobenem primeru pa ne pozneje kot 5. julija 2013 ob 13.00 po bruseljskem času.
2. Z odstopanjem od člena 5(3) Uredbe (ES) št. 431/2008 države članice v zvezi z uvoznimi tarifnimi kvotami, ki se začnejo 1. julija 2013, obvestijo Komisijo o skupnih količinah, za katere je bil vložen zahtevek za uvozne pravice, in sicer najpozneje 12. julija 2013 do 13. ure po bruseljskem času.
Člen 3
Začetek veljavnosti
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. maja 2013

Labels: 3
15
17
18